**Παιδικό ντοκιμαντέρ «Από την Άμαξα στο Αυτοκίνητο»**

**Σάββατο 31/5, στην ΕΡΤ2 & το ERTFLIX**

Η νέα παιδική εκπομπή της ΕΡΤ2 «**Ανακαλύπτοντας τον κόσμο**» προβάλλεται κάθε Σάββατο και Κυριακή, στη 13.30. Αυτό το ***Σάββατο 31 Μαΐου***, ανακαλύπτουμε το μαγικό κόσμο των αυτοκινήτων. Τα παιδιά επισκέπτονται το Ελληνικό Μουσείο Αυτοκινήτου, όπου μαθαίνουν για την ιστορία των πρώτων αυτοκινήτων, από τι επηρεάστηκε ο σχεδιασμός τους και πώς εξελίχθηκε η τεχνολογία τους μέχρι σήμερα. Στη συνέχεια, τα παιδιά κάνουν πειράματα μηχανικής για να εξερευνήσουν έννοιες όπως η αεροδυναμική, η τριβή και η μετατροπή της ενέργειας.

Το παιδικό ντοκιμαντέρ παρουσιάζει την ιστορική εξέλιξη και τη βασική λειτουργία των αυτοκινήτων, ενώ μέσα από τη δράση, τον πειραματισμό και τη δημιουργικότητα, ενισχύει το ενδιαφέρον των παιδιών για τη μηχανική των αυτοκινήτων και την οδηγική ασφάλεια.

Πρόκειται για μια παιδική εκπομπή που συνδυάζει τη μάθηση με την ψυχαγωγία, προσφέροντας στους μικρούς θεατές μια μοναδική ευκαιρία να ανακαλύψουν νέες γνώσεις με τρόπο που προάγει τη φαντασία και την περιέργεια για τον κόσμο που τα περιβάλλει.

*Σκηνοθεσία – σενάριο*: **Αλέξανδρος Κωστόπουλος**

*Παρουσίαση*: **Χρήστος Κυριακίδης**







